พระราชกฤษฎีกาพระราชกฤษฎีกาจัดวางระเบียบราชการกองทัพเรือในกระทรวงกลาโหมพ.ศ.๒๔๙๘ ภูมิพลอดุลยเดชป.ร.ให้ไว้ณ วันที่ ๒ กุมภาพันธ์ พ.ศ. ๒๔๙๘เป็นปีที่๑๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดวางระเบียบราชการกองทัพเรือในกระทรวงกลาโหม เสียใหม่อาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕และมาตรา ๑๕ กับมาตรา ๒๕ แห่งพระราชบัญญัติจัดระเบียบป้องกันราชอาณาจักร พ.ศ.๒๔๙๑จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดั่งต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดวางระเบียบราชการกองทัพเรือในกระทรวงกลาโหม พ.ศ. ๒๔๙๘มาตรา ๒[๑]พระราชกฤษฎีกานี้ให้ใช้บังคับตั้งแต่วันที่๑ มกราคม พ.ศ. ๒๔๙๘ เป็นต้นไปมาตรา ๓ ให้ยกเลิกพระราชกฤษฎีกาจัดวางระเบียบราชการกองทัพเรือในกระทรวงกลาโหม พ.ศ. ๒๔๙๖มาตรา ๔[๒] หน้าที่ราชการในกองทัพเรือ แบ่งเป็น ๕ส่วน คือ๑.ส่วนบัญชาการ ได้แก่(๑)สำนักงานเลขานุการกองทัพเรือ(๒)กรมสารบรรณทหารเรือ(๓)กรมกำลังพลทหารเรือ(๔)กรมข่าวทหารเรือ(๕)กรมยุทธการทหารเรือ(๖)กรมส่งกำลังบำรุงทหารเรือ(๗)กรมจเรทหารเรือ๒. ส่วนกำลังรบได้แก่(๑)กองเรือยุทธการ(๒)กรมนาวิกโยธิน(๓)กรมทหารเรือชายทะเล๓.ส่วนยุทธบริการ ได้แก่กรมยุทธบริการทหารเรือ มีหน่วยขึ้น(๑)กรมสรรพาวุธทหารเรือ(๒)กรมพลาธิการทหารเรือ(๓)กรมสื่อสารทหารเรือ(๔)กรมสารวัตรช่างทหารเรือ(๕)กรมโรงงานทหารเรือ(๖)กรมต่อเรือ(๗)กรมไฟฟ้าทหารเรือ(๘)กรมการขนส่งทหารเรือ๔.ส่วนการศึกษา ได้แก่(๑)กรมยุทธศึกษาทหารเรือ มีหน่วยขึ้น(ก) โรงเรียนนายเรือ(ข) โรงเรียนเตรียมนายเรือ(ค) โรงเรียนชุมพลทหารเรือ(๒)โรงเรียนนายทหารเรือ๕.ส่วนกิจการพิเศษ ได้แก่(๑)กรมอุทกศาสตร์(๒)กรมอุตุนิยมวิทยา(๓)กรมแพทย์ทหารเรือ(๔)กรมการเงินทหารเรือ(๕)กรมสวัสดิการทหารเรือ(๖)กรมโยธาธิการทหารเรือ(๗)กองวิทยาศาสตร์ทหารเรือ(๘)กองสารวัตรทหารเรือ(๙)กองดุริยางค์ทหารเรือ(๑๐)ราชนาวิกสภามาตรา ๕ สภากองทัพเรือเป็นสภาที่ปรึกษาของผู้บัญชาการทหารเรือในเรื่องต่อไปนี้๑. การจัดโครงการส่วนใหญ่ของกองทัพเรือ๒. หลักการเกี่ยวกับการเตรียมกำลังกองทัพเรือเพื่อป้องกันราชอาณาจักร๓. หลักการใช้กำลังทหารเรือ๔. กระบวนการทั้งปวงเกี่ยวกับการป้องกันฝั่งทะเลและหัวเมืองชายทะเลกับการป้องกันภัยทางอากาศเท่าที่เกี่ยวข้องกับกองทัพเรือ๕. หลักการระดมสรรพกำลัง๖.การคมนาคมทั้งปวงซึ่งมีผลต่อเนื่องถึงแผนการของกองทัพเรือ๗. การจัดหา แก้ไขและปรับปรุงอาวุธยุทโธปกรณ์๘. หลักการเกี่ยวกับการฝึก การศึกษาการบำรุงหน่วย ทหารเรือ และฝ่ายบริการต่างๆ๙. การพิจารณาร่างกฎหมายเกี่ยวกับการทหารเรือ๑๐. กรณีที่ผู้บัญชาการทหารเรือปรึกษาหารือมาตรา ๖ สภากองทัพเรือประกอบด้วยสมาชิกดั่งต่อไปนี้๑. ผู้บัญชาการทหารเรือ เป็นประธาน๒. รองผู้บัญชาการทหารเรือ เป็นรองประธาน๓. ผู้ช่วยผู้บัญชาการทหารเรือ๔. เสนาธิการทหารเรือ๕. รองเสนาธิการทหารเรือ๖. ผู้บัญชาการกองเรือยุทธการ๗. ผู้บัญชาการกรมนาวิกโยธิน๘. ผู้บัญชาการกรมทหารเรือชายทะเล๙. ผู้บัญชาการกรมยุทธบริการทหารเรือ๑๐. จเรทหารเรือ๑๑. เจ้ากรมยุทธศึกษาทหารเรือ๑๒. เลขานุการ เป็นเลขาธิการนอกจากนั้นประธานสภาอาจเรียกเจ้าหน้าที่ผู้ชำนาญหรือผู้ที่เกี่ยวข้องกับเรื่องนั้นๆเข้าร่วมประชุมชี้แจงด้วยก็ได้มาตรา ๗ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีหมายเหตุ:-เหตุผลในการประกาศใช้พระราชกฤษฎีกาฉบับนี้ คือเพื่อปรับปรุงส่วนราชการกองทัพเรือในทางวิชาการและทางปฏิบัติให้เหมาะสมกับเหตุการณ์และจัดระบบการเสนาธิการให้สอดคล้องทำนองเดียวกันทั้งสามกองทัพ จึงสมควรและจำเป็นที่จะแก้ไขพระราชกฤษฎีกาจัดวางระเบียบราชการกองทัพเรือเสียใหม่พระราชกฤษฎีกาจัดวางระเบียบราชการกองทัพเรือในกระทรวงกลาโหม (ฉบับที่ ๒) พ.ศ. ๒๔๙๘[๓]วนิดา/พิมพ์๒๐กุมภาพันธ์ ๒๕๕๐ปฐมพร/จัดทำ๒๖กุมภาพันธ์ ๒๕๕๐ปฐมพร/อัปเดท๒๒ตุลาคม ๒๕๕๐[๑]ราชกิจจานุเบกษา เล่ม ๗๒/ตอนที่ ๑๑/หน้า ๒๕๔/๘ กุมภาพันธ์ ๒๔๙๘[๒]มาตรา ๔ แก้ไขเพิ่มเติมโดยพระราชกฤษฎีกาจัดวางระเบียบราชการกองทัพเรือในกระทรวงกลาโหม (ฉบับที่ ๒) พ.ศ. ๒๔๙๘[๓]ราชกิจจานุเบกษา เล่ม ๗๒/ตอนที่ ๑๐๐/ฉบับพิเศษ หน้า ๒๓/๓๑ ธันวาคม ๒๔๙๘